อาณาจักร โบนันซ่า เขาใหญ่
คุณไพวงษ์ เตชะณรงค์ เจ้าของอาณาจักรโบนันซ่า มีสินทรัพย์รวมกันกว่า 3,245,884,319 บาท ภรรยาของคุณไพวงษ์ คือ คุณภัสสรา เตชะณรงค์ มีบุตร-ธิดา 4 คน เป็นชาย 2 คน หญิง 2 คน โดยคนโตเป็นที่รู้จักกันดี คือ คุณสงกรานต์ เตชะณรงค์ ดารานักแสดงชื่อดัง เป็นผู้ดูแลสืบทอดกิจการโบนันซ่า กรุ๊ป
22 ก.ย. 2560

คุณไพวงษ์ เตชะณรงค์ เจ้าของอาณาจักรโบนันซ่า
มีสินทรัพย์รวมกันกว่า 3,245,884,319 บาท
ภรรยาของคุณไพวงษ์ คือ คุณภัสสรา เตชะณรงค์ มีบุตร-ธิดา 4 คน เป็นชาย 2 คน หญิง 2 คน
โดยคนโตเป็นที่รู้จักกันดี คือ คุณสงกรานต์ เตชะณรงค์ ดารานักแสดงชื่อดัง เป็นผู้ดูแลสืบทอดกิจการโบนันซ่า กรุ๊ป
โบนันซ่า มีเนื้อที่กว่า 5,000 ไร่ และโครงการบ้าน คอนโดมิเนียม
คนรอง คุณไพพรรณี เตชะณรงค์ ช่วยดูแลธุรกิจ โบนันซ่า เขาใหญ่ เช่นกัน
ส่วนลูกสาวอีกคน คุณ พัทธมน เตชะณรงค์ ชื่นชอบในเรื่องของการออกแบบและแฟชั่น
ลูกชายคนเล็ก คุณภูผา เตชะณรงค์ ดูแล 2 ธุรกิจ คือ ธุรกิจโบนันซ่า เอ็กโซติกซู 200 ไร่ โดยจัดแสดงสัตว์หายาก สัตว์แปลก เช่น อัลปาก้า, สิงโตขาว, แพนด้าแดง และดูแล โบนันซ่า อินเตอร์เนชันแนล สปีดเวย์ (สนามแข่งรถ) พื้นที่ 151 ไร่
วัยเด็กของคุณไพวงษ์เขาต้องดิ้นรนขายลอตเตอรี่อยู่ในสวนลุมพินี พอโตมาก็ทำงานเป็นเด็กเสิร์ฟอาหารในอเมริกา เรียกได้ว่าสร้างเนื้อสร้างตัวจากการทำร้านอาหาร
ต่อมา เขาได้กลับมาเมืองไทย เริ่มต้นทำเทรดดิ้งส่งสินค้าไปขายในอเมริกา และลงมือทำโครงการพัฒนาอสังหาริมทรัพย์ ในชื่อ โบนันซ่า ที่เขาใหญ่ ซึ่งนับว่าเป็นความใฝ่ฝันของเขา
คุณไพวงษ์ ได้เริ่มดำเนินโครงการโบนันซ่าที่เขาใหญ่ เมื่อปี พ.ศ. 2535 บนเนื้อที่รวมกว่า 5 พันไร่ โดยได้รับแรงบันดาลใจจากภาพยนตร์แนวคาวบอยเรื่องโปรด คือเรื่อง Bonanza
รายได้ของบริษัทส่วนหนึ่งในเครือโบนันซ่า
บริษัท โบนันซ่า รีสอร์ท โฮเต็ล จำกัด ทำธุรกิจโรงแรมและบ้านพักตากอากาศ
ปี 2557 มีรายได้รวม 56 ล้านบาท กำไร 106,263 บาท
ปี 2558 มีรายได้รวม 48 ล้านบาท กำไร 175,981 บาท
ปี 2559 มีรายได้รวม 42 ล้านบาท กำไร 2.3 ล้านบาท
บริษัท โบนันซ่า กอล์ฟ แอนด์ คันทรี่ คลับ จำกัด ทำธุรกิจสนามกอล์ฟ
ปี 2557 มีรายได้รวม 13 ล้านบาท ขาดทุน 6 ล้านบาท
ปี 2558 มีรายได้รวม 7.9 ล้านบาท ขาดทุน 13.9 ล้านบาท
ปี 2559 มีรายได้รวม 10.6 ล้านบาท ขาดทุน 15.6 ล้านบาท
บริษัท ชูเตอร์ เอ็นเตอร์ไพรส์ จำกัด ทำธุรกิจสร้างอาคารเพื่อขายและให้เช่า
ปี 2557 มีรายได้รวม 41 ล้านบาท ขาดทุน 21 ล้านบาท
ปี 2558 มีรายได้รวม 38 ล้านบาท ขาดทุน 92,862 บาท
บริษัท ซับม่วง จำกัด ทำธุรกิจอสังหาริมทรัพย์
ปี 2557 มีรายได้รวม 13 ล้านบาท กำไร 69,018 บาท
ปี 2558 มีรายได้รวม 12 ล้านบาท กำไร 64,596 บาท
บริษัท โบนันซ่า อินเตอร์เนชั่นแนล สปีดเวย์ จำกัด ทำธุรกิจสนามแข่งรถ
ปี 2557 มีรายได้รวม 21 ล้านบาท กำไร 3.2 ล้านบาท
ปี 2558 มีรายได้รวม 6.8 ล้านบาท กำไร 1.1 ล้านบาท
ปี 2559 มีรายได้รวม 50,000 บาท ขาดทุน 422,595 บาท
บริษัท โบนันซ่า เอ็กโซติก ซู จำกัด ทำธุรกิจสวนสัตว์หายาก
ปี 2557 มีรายได้รวม 13 ล้านบาท กำไร 374,821 บาท
ปี 2558 มีรายได้รวม 14 ล้านบาท กำไร 1.8 ล้านบาท
ปี 2559 มีรายได้รวม 1.6 ล้านบาท ขาดทุน 1 ล้านบาท
สรุปแล้วรายได้ของแต่ละบริษัทยังน้อยอยู่เมื่อเทียบกับมูลค่าทรัพย์สินที่เป็นที่ดินหลายพันไร่..
ปล. เพจนี้เขียนเรื่องข่าวธุรกิจอย่างเดียวนะ
ที่มา กรมพัฒนาธุรกิจการค้า, manager, thairath, kapook, isranews